Publication: Magyar Közlöny
Issue: MK-2004-12 (Year: 2004, Number: 12)
Era: 2004-2010
Section: 1997. évi LXVI. törvény 31. § (1) bekezdésének a) pontja,
Paragraph Index: 1022

3.Pf.20.180/1997/7. számú végzését, melyben a megyei bíróság a környezetvédelmi engedély felülvizsgálata iránt indított pert megszüntette. A Legfelsõbb Bíróság végzésében kifejtett álláspont szerint „az építésügyi eljárásban hozott érdemi határozat részét képezi az alperes környezetvédelmi engedélyezési eljárás tárgyában hozott határozata is, ezért az abban foglaltak az érdemi határozat ellen benyújtott rendes, illetõleg rendkívüli jogorvoslatokban kifogásolhatók.” Azonosan foglalt állást a Legfelsõbb Bíróság a Kpkf.III.37.959/2001/3. számú végzésében. A Legfelsõbb Bíróság — helybenhagyva az elsõfokú bíróság permegszüntetõ határozatát — megállapította, hogy a környezetvédelmi engedélyt tartalmazó, illetve a kérelem elutasításáról rendelkezõ határozat „az egyes építményekkel, építési munkákkal és építési tevékenységekkel kapcsolatos építésügyi hatósági eljárásról szóló 46/1997. (XII. 29.) KTM rendelet 17. §-ának e) pontja szerint az építési engedély iránti kérelem mellékletét képezi. Az alperes határozata az építésügyi hatósági eljárásban hozott érdemi határozat ellen benyújtott jogorvoslati eljárásban vizsgálható felül.” A Legfelsõbb Bíróság ugyanakkor más ügyekben a környezetvédelmi engedély kiadásával kapcsolatos hatósági döntéseket érdemi határozatnak minõsítve, ítéleteivel érdemben felülbírálta. (Legfelsõbb Bíróság Kf.III.35.416/1999/8. Kfv.VI.37.754/2000/6., Kf.VI.37.434/2000/8., Kfv.II.29.050/1999/5.) Az egységes ítélkezési gyakorlat biztosítása érdekében a környezetvédelmi engedélyek bírósági felülvizsgálata iránti perekben hozott eltérõ határozatok szükségessé teszik e kérdésben jogegységi határozat meghozatalát. 2004/12. szám A környezetvédelmi engedélyezési eljárással összefüggésben vizsgálni kell azt az eljárásjogi kérdést is, hogy a környezetvédelmi engedély iránti kérelem elbírálásához szükséges, a Ktv. 68. §-ában elõírt részletes környezeti hatástanulmány készítésére kötelezõ környezetvédelmi hatósági határozat az ügy érdemében hozott közigazgatási határozatként bíróság által önállóan felülvizsgálható-e. A Legfelsõbb Bíróság Kpkf.III.37.289/2001/2. számú végzésében — helybenhagyva a Fõvárosi Bíróság keresetlevelet idézés kibocsátása nélkül elutasító határozatát — megállapította, hogy „a vitatott környezetvédelmi eljárás az érdemi döntést elõkészítõ eljárásnak minõsül, amellyel kapcsolatosan a közigazgatási eljárásban rendelkezésre álló jogorvoslat a felek számára nyitva áll, azonban az érdemi döntés bírósági felülvizsgálata az elõkészítõ szakaszban nem lehetséges”. Született azonban a részletes környezeti hatástanulmány elkészítésére kötelezõ határozatot érdemben felülvizsgáló ítélet is. (Gyõr-Moson-Sopron Megyei Bíróság K.20.570/1999/7.) A második jogkérdéssel kapcsolatban az indítványozó kifejtette, hogy a környezetvédelmi civil szervezetek jelzése szerint nem egységes a környezetvédelmi eljárásokkal kapcsolatos perekben ügyféli jogállásuk megítélése. Számos hatósági eljárásban jogszabály elõírja a környezetvédelmi hatóság szakhatósági véleményének beszerzését [pl. 46/1997. (XII.29.) KTM r.]. Ezekben az ügyekben az államigazgatási eljárásban elbírálandó tevékenység környezetkárosító hatásának megítélése teszi szükségessé a környezetvédelmi hatóság közremûködését. A szakhatósági vélemény külön jogorvoslattal nem támadható, csak az alapeljárásban hozott érdemi döntés elleni fellebbezésben, illetve bírósági felülvizsgálat keretében. A bírói gyakorlat azonban építési engedélyezési-, erdõhatósági és más, fentiekben vázolt közigazgatási eljárásokban a környezetvédelmi társadalmi szervezetek perindítási jogosultságát nem ismeri el. (Legfelsõbb Bíróság Kfv.IV.27.767/1998/8., Kfv.II.27.576/1999/6., Kf.II.28.180/1997/7.) A joggyakorlat továbbfejlesztése érdekében állást kell foglalni a környezetvédelemmel kapcsolatos eljárásokban a Ktv. 90., 98. §-ában foglalt rendelkezések Ktv. céljával összhangban lévõ alkalmazásával kapcsolatban. II. A jogegységi tanács nem nyilvános ülésén a legfõbb ügyész képviselõje kifejtette, hogy álláspontja szerint a környezetvédelmi hatóság a Ktv. 70. § (2) bekezdés b) és d) pontjai, illetve a 71. § (4) bekezdés a) és b) pontjai alapján kiadott környezetvédelmi engedély, valamint a környezetvédelmi engedély iránti kérelmet elutasító határozatai érdemi döntésnek minõsülnek, az Áe. 72. § (1) bekezdése értelmében bíróság által felülvizsgálható határozatok. A Ktv. 70. § (2) bekezdés a) pontja alapján a részletes környezeti hatástanulmány benyújtását elõíró határozat nem érdemi döntés, mert ebben nem a környezethasználat kérdésében dönt a hatóság, hanem a részletes vizsgálati szakasz lefolytatásának szükségességérõl. Az indítványban felvetett másik jogkérdéssel kapcsolatban kifejtette, hogy a Ktv. 65. § (1) bekezdésének és a

Source: https://magyarkozlony.hu/hivatalos-lapok/5c5e2d45a7e2053f067ab7770d5680b103ffa134/dokumentumok/910647c2ff7ebdbb8c76c0b29f67551d6a45da1c/letoltes